Diari Oficial de la Generalitat Valenciana


Sumari del DOGV 7324, del 24-07-2014 (2014/6986)

RESOLUCIÓ de 4 de juliol de 2014, del director general de l'Institut Valencià de Competitivitat Empresarial (IVACE), per la qual s'amplia el pressupost dels programes de la convocatòria d'ajudes dirigida als instituts tecnològics de la xarxa IMPIVA per a l'exercici 2014, aprovada per la Resolució d'11 de gener de 2011, del president de l'Institut de la Xicoteta i Mitjana Indústria de la Generalitat Valenciana (IMPIVA), per la qual es convoquen ajudes dirigides a instituts tecnològics de la xarxa IMPIVA per al període 2011-2015.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7324

Data del DOGV
:   24-07-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/6986


Data del document
:   04-07-2014

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 4 de juliol de 2014, del director general de l'Institut Valencià de Competitivitat Empresarial (IVACE), per la qual s'amplia el pressupost dels programes de la convocatòria d'ajudes dirigida als instituts tecnològics de la xarxa IMPIVA per a l'exercici 2014, aprovada per la Resolució d'11 de gener de 2011, del president de l'Institut de la Xicoteta i Mitjana Indústria de la Generalitat Valenciana (IMPIVA), per la qual es convoquen ajudes dirigides a instituts tecnològics de la xarxa IMPIVA per al període 2011-2015. [2014/6986]  
Per la Resolució d'11 de gener de 2011, del president de l'IMPIVA (actualment Institut Valencià de Competitivitat Empresarial, IVACE), es van convocar les ajudes dirigides als instituts tecnològics de la xarxa IMPIVA per al període 2011-2015. La dotació pressupostària inicial ha sigut modificada per distintes resolucions i ha quedat establida, per la Resolució de 14 de gener de 2014, del director general de l'IVACE, per a l'exercici 2014 (DOCV 7195, 20.01.2014), de la manera següent:  
  
  
- Programa de Projectes en Col·laboració:  
· Actuació 1: Projectes d'I+D en col·laboració: 5.064.130,00 ?.  
  
- Programa de Desenrotllament Estratègic:  
· Actuació 1: Projectes d'I+D pròpia: 3.000.000,00 ?.  
  
Vista la proposta de la comissió, celebrada el 3 de juliol de 2014, relativa a l'ampliació del pressupost dels programes objecte de la dita convocatòria, i de conformitat amb l'informe de l'Àrea d'Instituts Tecnològics i el CEEI, en què es proposa l'ampliació del pressupost dels programes.  
En virtut del que establix la disposició final de la Resolució d'11 de gener de 2011, del president de l'IMPIVA, per la qual es convoquen les ajudes dirigides als instituts tecnològics de la xarxa IMPIVA per al període 2011-2015 (DOCV 6441, 19.01.2011), en què es faculta el director general de l'Institut per al desenrotllament, l'eficàcia i l'execució de la convocatòria, així com per a la seua modificació, en especial quant a terminis de presentació de sol·licituds i de justificació, criteris d'avaluació i delimitació del pressupost dels programes per a cada exercici, resolc:  
  
Primer  
Ampliar en 189.976,69 - la dotació pressupostària corresponent a l'exercici 2014 del Programa de Projectes en Col·laboració, actuació 1: Projectes d'I+D en col·laboració. El pressupost total disponible per al dit programa ascendix a 5.254.106,69 ?.  
  
Segon  
Ampliar en 176.385,22 - la dotació pressupostària corresponent a l'exercici 2014 del Programa de Desenrotllament Estratègic, actuació 1: Projectes d'I+D pròpia. El pressupost total disponible per a la dita actuació ascendix a 3.176.385,22 ?.  
La present resolució entrarà en vigor el dia de la seua data.  
  
València, 4 de juliol de 2014. El director general de l'IVACE: Joaquín Ríos Casanova.